Au uꞌuab on nai: au neek ii nsuus. Au ꞌnaben ate maꞌfenaꞌ on naan, natuin au umnau au ngguin. Fin au ꞌroim he au uuf ma pah Yahudis naan, on reꞌ pah Israꞌel, etun atoin Yahudis reꞌ natua nbi pah Israꞌel, ma nbin bare-bare bian amsaꞌ. Mes uuf naiꞌ ka humaꞌ meseꞌ fa nok pah Yahudi. Fin uuf naiꞌ Yahuda naan, es reꞌ uuf es naꞌko uuf boꞌes am nua pah Israꞌel. sin imsaꞌ nmafutun nok Kristus, mes amfaun reꞌ ka npirsai Je fa. Karu au bisa ꞌfei enoꞌ ranan ꞌeu sin, au ubarab he ꞌtoit Uisneno he nhukun kau, he au ꞌsenuꞌ ma ꞌsekaꞌ sin. Ma au ubarab he ꞌtoti msaꞌ he Uisneno nbatis kau uꞌko Kristus, maut he au tuaf ein bisa nmafutun nok Ne.
